section_heading: Tahometar
paragraph_text: Za mjerenje kutne brzine (ili broja okretaja) koriste se tahogeneratori koji rade kao istosmjerni ili izmjenični, a to su mali električni generatori koji stvaraju (generiraju) napon (istosmjerni ili izmjenični) razmjeran (proporcionalan) brzini vrtnje.<ref>"Mjerni pretvornici", pdf, Veleučilište u Rijeci, www. www.veleri.hr, 2019. Ako se koristi tahogenerator izmjeničnog napona, električni napon električne zavojnice može se mjeriti preko kliznih prstenova, iako je dosta pogodnije koristiti tahogenerator istosmjernog napona. Tahogeneratori ne induciraju veliki električni napon, otprilike 10 V po 1000 okretaja u minuti. Zato što su stalno priključeni na osovinu, njihova ugradnja je zahtjevna i složeni, jer su izloženi stalnim vibracijama. Zbog vibracija dolazi do neželjenog šuma koji može utjecati na točnost očitavanja brzine vrtnje. Postoje dvije skupine izmjeničnih tahogeneratora, a to su sinkroni i asinkroni. Sinkronima je amplituda izmjeničnog signala razmjerna brzini vrtnje, a asinkronima je amplituda i frekvencija izmjeničnog signala razmjerna brzini vrtnje.